laion/Wikipedia-Exotic huggingface dataset:
Doogee T5

T5 הוא טלפון חכם של חברת Doogee בעל מסך מגע שהוכרז לראשונה בנובמבר 2016. המכשיר כולל מסך מגע מסוג LCD בגודל 5 אינץ' ברזולוציה 720X1280 מגה-פיקסל, מעבד ARM Cortex-A53 בעל 8 ליבות במהירות מקסימלית 1300 מגה-הרץ וארכיטקטורת 64 ביט, מצלמה ראשית Samsung S5K3L8 ברזולוציה 1.3 מגה-פיקסל, פלאש מסוג LED כפול וסוללת ליתיום פולימר בהספק 4500 מילאמפר-שעות. המכשיר פועל על מערכת הפעלה Android 6.0 Marshmallow והגיע לחנויות באוקטובר 2016. מכשיר דוגי T5 מבוסס על ערכת השבבים MediaTek MT6753 הכוללת מעבד ARM Cortex-A53 בעל 8 ליבות ARMv8-A בתדירות מרבית 1300 מגה-הרץ, עם זיכרון מטמון 512 קילו-בתים בארכיטקטורה 64 ביט הבנוי בטכנולוגיה 28 ננומטר. ערכת השבבים גם כוללת מאיץ גרפי ARM Mali-T720 MP3 בעל 3 ליבות הפועלות בתדירות 450 מגה-הרץ. לדוגי T5 זיכרון (RAM) בגודל 3072 מגה-בתים מסוג LPDDR3 הפועל בתדירות 800 מגה-הרץ וגם נפח אחסון (ROM) בגודל 32768 מגה-בתים. דוגי T5 פועל על מערכת הפעלה אנדרואיד (מאנגלית: Android) של חברת גוגל (מאנגלית: Google). נכון לנובמבר 2017 המכשיר משתמש בגרסה 6.0 המכונה בשם מרשמלו (באנגלית: Marshmallow) אשר הושקה באוקטובר 2015. המצלמה הראשית של דוגי T5 ממוקמת בגב המכשיר ומשתמשת בחיישן Samsung S5K3L8 אשר פועל בטכנולוגיית ISOCELL. בעזרת חיישן בגודל 0.23 אינץ' המכשיר מצלם תמונות סטילס ברזולוציה 1.3 מגה-פיקסלים וסרטי וידאו ברזולוציה 2.06 מגה-פיקסלים בתדירות מרבית 30 פריימים לשנייה. העדשה של המצלמה הראשית מספקת צמצם f/2.2. למצלמה קיים פלאש מסוג LED כפול הממוקם ליד המצלמה הראשית. המצלמה המשנית המכונה בשם סלפי (מאנגלית: selfie) ממוקמת ליד המסך של המכשיר ומשתמשת בחיישן OmniVision OV5648 אשר פועל בטכנולוגיה CMOS BSI+. בעזרת החיישן דוגי T5 מצלם תמונות סטילס ברזולוציה 0.5 מגה-פיקסלים וסרטי וידאו ברזולוציה 0.92 מגה-פיקסלים בתדירות מרבית 30 פריימים לשנייה. מסך המכשיר הא צג גביש נוזלי (LCD) בגודל 5 אינץ' אשר עושה שימוש בטכנולוגיה IPS אשר תופס קרוב ל-57.1 אחוז מפני השטח של הטלפון. רזולוציית המסך היא 720X1280 פיקסלים בעומק הצבע 24 ביט, המספקת צפיפות 294 פיקסלים לאינץ'. בעזרת הסוללה בגודל 4500 מילאמפר-שעות שעשה שימוש בטכנולוגיה ליתיום פולימר(אנ'), דוגי T5 מספק זמן דיבור ברשתות דור שני של 20 שעות וזמן המתנה של 480 שעות. ברשתות דור שלישי המשיר מספק זמן דיבור של 20 שעות וזמן המתנה של 480 שעות. הטלפון תומך בשני כרטיסי סים אשר עובדות בתדרים הבאים: הדור השני: GSM 850 MHz, GSM 900 MHz, GSM 1800 MHz, GSM 1900 MHz, דור שלישי: W-CDMA 900 MHz, W-CDMA 2100 MHz הדור הרביעי: LTE 800 MHz, LTE 1800 MHz, LTE 2100 MHz, LTE 2600 MHz תמיכה של מפעילים סלולריים הישראלים: סלקום - מספר התדרים הנתמכים ברשת סלקום הונו שלוש מתוך ארבע. גולן טלקום - מספר התדרים הנתמכים ברשת גולן טלקום הונו שלוש מתוך ארבע. הוט מובייל - מספר התדרים הנתמכים ברשת הוט מובייל הונו חמש מתוך חמש. פרטנר תקשורת - מספר התדרים הנתמכים ברשת פרטנר תקשורת הונו חמש מתוך חמש. פלאפון תקשורת - מספר התדרים הנתמכים ברשת פלאפון תקשורת הונו שתיים מתוך שלוש. רמי לוי - מספר התדרים הנתמכים ברשת רמי לוי הונו שתיים מתוך שלוש.
חסחוסן

חסחוסן (שם מדעי: Chlamydoselachus) הוא סוג בן שני מינים של דמויי כריש פרימיטיביים מהסדרה שש-זימאים, היחידי במשפחה חסחוסניים (Chlamydoselachidae). כמה חוקרים משייכים את כל בני המשפחה לסדרה עצמאית - חסחוסאים (Chlamydoselachiformes). דגים אלה דומים יותר לצלופחים מאשר לכרישים והם בעלי גוף מוארך ונחשי, ראשים מגודלים, מערכת שיניים חדות מוארכת וששה זימים בצידי הראש. הסנפירים שלהם קטנים והזנב מסתיים בשוט ארוך. הם חיים בעומק רב ומזונם כולל דגים ודיונונים. רק פרטים מעטים שלהם נמצאו. חסחוסן דרום אפריקני (Chlamydoselachus africana) חסחוסן צלופחי (Chlamydoselachus anguineus) מינים נספים שנכחדו: Chlamydoselachus bracheri Chlamydoselachus fiedleri Chlamydoselachus garmani Chlamydoselachus goliath Chlamydoselachus gracilis Chlamydoselachus keyesi Chlamydoselachus landinii Chlamydoselachus lawleyi Chlamydoselachus tatere Chlamydoselachus thomsoni Chlamydoselachus tobleri9 מדיה וקבצים בנושא חסחוסן בוויקישיתוף חסחוסן, באתר ITIS (באנגלית) חסחוסן, באתר NCBI (באנגלית) חסחוסן, באתר Animal Diversity Web (באנגלית) חסחוסן, באתר האנציקלופדיה של החיים (באנגלית) חסחוסן, באתר GBIF (באנגלית)
כרישי עפיפון

כרישי עפיפון (שם מדעי: Dalatiidae) היא משפחה של דגי סחוס מסדרת הקוצנאים החיים באוקיינוס הפתוח. במשפחה 7 סוגים ובהם 10 מינים. כרישי עפיפון קטנים בממדיהם, ואורכם אינו עולה על שני מטרים. הם בעלי גוף מוארך, ראשים מגודלים, חרטום קצר, עיניים מגודלות בצידי הפנים ושיניים חותכות גדולות ומשוננות. חלק מהמינים מסוגל להאיר חלק מאיבריהם, פעולה המסייעת בציד מזון. סנפיריהם העליונים מזכירים במראם עפיפונים, ומכאן שמם. טרפם העיקרי של הכרישים הוא בעלי חיים קטנים מהם. המין כריש סיגר נטפל לחיות ים גדולות ממנו, וקורע פיסות עור בתנועה סיבובית כמקור למזון. סוג ומין יחיד Euprotomicroides zantedeschia סוג ומין יחיד Heteroscymnoides marleyi סוג ומין יחיד Mollisquama parini סוג ומין יחיד קמוט-שפה (Dalatias licha) Isistius - בו כריש סיגר סוג ומין יחיד Euprotomicrus bispinatus Squaliolus מדיה וקבצים בנושא כרישי עפיפון בוויקישיתוף כרישי עפיפון, באתר ITIS (באנגלית) כרישי עפיפון, באתר NCBI (באנגלית) כרישי עפיפון, באתר Animal Diversity Web (באנגלית) כרישי עפיפון, באתר האנציקלופדיה של החיים (באנגלית) כרישי עפיפון, באתר GBIF (באנגלית) תרגום לא רשמי מאנגלית kitefin sharks
FSO ורשביה

FSO ורשביה (בפולנית: FSO Warszawa) היא מכונית משפחתית אשר נבנתה בין השנים 1957–1973, על ידי יצרנית המכוניות הפולנית Fabryka Samochodów Osobowych (FSO). FSO ורשביה "201" (יוצר בין השנים 1960-1964) FSO ורשביה "202" (יוצר בין השנים 1962-1964) FSO ורשביה "203" FSO ורשביה "204" FSO ורשביה "210" FSO ורשביה "222" (יוצר בין השנים 1964-1973) FSO ורשביה "223" FSO ורשביה "224" (יוצר בין השנים 1964-1973) FSO ורשביה "M20" (יוצר בין השנים 1951-1957) FSO ורשביה - "201P" (טנדר) סדאן - 4 דלתות סטיישן מסחרית טנדר אמבולנס (מודלים "202S" ,"201S") דגם "FSO ורשביה", מודל 224 דגם "FSO ורשביה", מודל "224 K" (אמבולנס) דגם "FSO ורשביה", מודל "224 K" (אמבולנס) דגם "FSO ורשביה", מודל "M20" דגם "FSO ורשביה" - מבט ללוח הבקרה דגם "FSO ורשביה" - מסחרי דגם "FSO ורשביה" מודל "223 K 1" - סטיישן דגם "FSO ורשביה" מודל "223 K 1" - סטיישן דגם "FSO ורשביה" מודל "223 K" - סטיישן דגם "FSO ורשביה" מודל "201P" (טנדר) דגם "FSO ורשביה", מודל "M20" - טנדר דגם "FSO ורשביה" - טנדר דגם "FSO ורשביה" - טנדר דגם "FSO ורשביה" - מודל "204 P" - טנדר דגם "FSO ורשביה", מודל "M20" דגם "FSO ורשביה", מודל "M20", שנת 1957 דגם "FSO ורשביה", מודל "M20" - מבט לתא הנהג דגם "FSO ורשביה", מודל "M20" - מבט לתא הנהג דגם "FSO ורשביה", מודל "M20" דגם "FSO ורשביה", מודל "M20" קו היצור של מודל "M20" דגם "FSO ורשביה", מודל 210 דגם "FSO ורשביה", מודל 210 דגם "FSO ורשביה", מודל 223 דגם "FSO ורשביה", מודל 210 - מבט ללוח הבקרה FSO סירנה ספורט FSO סירנה FSO Polonez FSM באסקיד מדיה וקבצים בנושא FSO ורשביה בוויקישיתוף מדיה וקבצים בנושא FSO ורשביה בוויקישיתוף דגם "FSO ורשביה" (4:46 דקות), יו-טיוב דגם "FSO ורשביה"auto-swiat.pl/zdjecia/sensacyjne דגם "FSO ורשביה" מודל "223"gieldaklasykow.pl/fso-warszawa-223-1971 דגם "FSO ורשביה" מודל "M20"klasyki.auto-swiat
כריש (סדרת טלוויזיה)

כריש (באנגלית: Shark) היא סדרת-טבע בריטית של ה-BBC ששודרה במאי 2015. סדרה זו מתמקדת בכרישים מכל העולם ובהרגלי החיים שלהם. היא מתמקדת גם בקרובי משפחתם - הבטאים השטוחים. קריין הסדרה הוא השחקן פול מקגאן. טורפי-על: בפרק הראשון נראים כרישים שונים והתאמתם לחיים של תפיסת טרפם באוקיינוס. נראים בפרק כריש חול נמרי עם שיניים חדות מאוד, כרישים שחורי שוליים מתאחדים לצוד סרדינים באוקיינוס, כרישטיח ארך אף בציד דגים בשונית, עמלץ כחול מהיר ביותר, ישנונן גרינלנדי בקוטב הארקטי, חסחוסן צלופחי מחפש טרף בעומקים, כריש גובלין מחפש במצולות עם אפו הארוך דגים הפולטים חשמל, כריש הכותפת מצליח לעלות על השוניות בעת השפל כדי לחפש סרטנים ולחזור חזרה למים תוך הליכה על היבשה, כרישועל עם זנב גבוה ביותר, כריש ענק מסנן פלנקטון מהמים, מפרקתן הבינים שואב סרטן מתוך קונכייה, פטישן מחפש טרף בחול, כרישונים לבני קצוות צדים בלילה בלהקות ועמלץ לבן בכף התקווה הטובה צד דובי ים. חיים חברתיים: בפרק זה מתוארים חיי החברה של הכרישים. נראים פטישנים מתקבצים יחדיו למטרות רבייה, כנפתנים מקפצים במפרץ מונטריי, כריש מפרץ ג'קסון מתרבים ומטילים ביצים קשות, בקיעה של זנבתן מנומר מביצה, כריש לימוני משריץ צאצאים חיים בין המנגרובים, כריש לווייתני באוקיינוס ניזון מפלנקטון אך מנצל הזדמנות לסעוד מלהקת דגים, כרישים טיגרים המבצע נדידה ארוכה לאורך האוקיינוס מתכנסים באי ליד אוסטרליה כדי לטרוף צבי ים ירוקים המתרבים במקום, מנטה ענק מגיעה להרי געש תת-מימיים כדי לעצור ולהתנקות בידי דגי מלאך, כריש שונית אפור מסמן לדגי נקאי לנקות אותו, כרישי לווייתן בפפואה משתלטים על שלל רשתות דייגים שבתגובה מאכילים אותם, עמלצים לבנים מאותתות בסימנים לחבריהם על מרחב מחיה, כרישים ארוכי-גף שנמשכים לדגים ברשתות נתקעים בקרסי דייגים ומסתבכים ברשת והתקבצות הגדולה בעולם של כרישי לווייתן, מנטות וכנפתנים הניזונים ממאות ביצי דגים בחצי האי יוקטן. מתחת לפני השטח / אל מול ההכחדה: בפרק נראות התגליות האחרונות על הכרישים. נראה כריש ארך-גף המאזין לקול מנוע סירה כדי לדעת מתי נתפס דג בחכה ולחטוף אותו, מנטות בעלי אישיות מורכבת וחברתית, תיוג ומעקב אחרי כרישי לווייתן בפיליפינים, מסעות גדולים של עמלץ לבן, כריש לימוני ושל כריש טיגרי הנודד לאי בו מתרבים אפרוחי אלבטרוסיים פגיעים, דגמי בגדי ים, מסכים ומכוניות המבוססים על מבנה עור הכריש הזרים ועוזר להאיץ ולמנוע מחלות, גלדן נפוח בקליפורניה בעל עור זוהר בחושך שיכול לרפא מחלות, ציד והסתבכות ברשת של כרישים, תיוג של כריש ארך-גף בבהאמה, בדיקת מקום וזמן הציד של עמלצים לבנים כדי למנוע תקיפת אנשים בדרום אפריקה ושימור הכרישים. "כריש", במסד הנתונים הקולנועיים IMDb (באנגלית) הסדרה באתר של הBBC
פסגת בונט

פסגת בונט (באנגלית: Bonnet Peak -מילולית "פסגת המצנפת") היא מסיב המורכב משלוש פסגות בהרי הרוקי הקנדיים, בפרובינציית אלברטה שבקנדה. גובהה של הפסגה 3,235 מטרים. הפסגה היא המקור של נחל ג'ונסטון הזורם מהפסגה לכיוון דרום מערב, ואילו הנגר ממורדותיה המזרחיים של הפסגה זורמים לנהר קסקייד. שמה של הפסגה ניתן לה בשנת 1890, עקב המראה שלה כשהיא מכוסה שלג, שדמה למצנפת שינה לבנה. הראשון שעלה לפסגת ההר היה מוריסון פ. ברידג'לנד (Morrison P. Bridgland) בשנת 1914, במסגרת הסקר הטופוגרפי של הרי הרוקי הקנדיים. מידע על פסגת בונט באתר peakfinder מידע על הפסגה באתר peakbagger מידע גאוגרפי על פסגת בונט מפות למטפסים על פסגת בונט מזג אוויר עדכני לפסגת בונט נתונים סטטיסטיים על מזג האוויר בפסגת בונט מידע גאוגרפי מקור השם והיסטוריה
הר קורי

הר קורי (באנגלית: Mount Cory) הוא הר הממוקם בעמק בואו בדרום-מזרח הפרק הלאומי באנף, צפונית לעיירה באנף בפרובינציית אלברטה שבקנדה. ההר מתנשא לגובה של 2,802 מטרים. "החור שבקיר" (באנגלית:  "Hole in the Wall") היא מערה הממוקמת בחלקו העליון של הצלע המערבית של הר קורי. את המערה ניתן לראות מהכביש המהיר הטרנס קנדי הסמוך.  לפתח המערה צורת מחומש הנראית למרחוק. גובה המערה כ-60 מטר ועומקה כ-30 מטר. המערה היא יעד טיפוס פופולרי.  שמו של ההר ניתן לו בשנת 1923, והוא נקרא על שם ויליאם וולאס קורי, סגן שר הפנים הקנדי בין השנים 1905 עד 1930. בשל מערת "החור שבקיר" נקרא ההר בשם "הר החור שבקיר" ("Hole in the Wall Mountain"), והוא מופיע בשם זה במפה שערך ג'ורג' דוסון משנת 1886. הר קורי באתר peakfinder מידע על הר קורי מידע למטפסים על הר קורי באתר summitpost תיאור מסלול הטיפוס להר קורי באתר trailpeak תחזית מזג אוויר עדכנית להר קורי תחזית מזג אוויר להר קורי נתוני מזג אוויר סטטיסטיים להר קורי הר קורי, בביצוע טיפוס על הר קורי, סרטון באתר יוטיוב הר קורי, בביצוע טיפוס לפסגת הר קורי, סרטון באתר יוטיוב מידע היסטורי וגאוגרפי
לורנצו פלגריני

לורנצו פלגריני (נולד ב-19 ביוני 1996 ברומא, איטליה) הוא כדורגלן איטלקי המשחק בעמדת הקשר ברומא ובנבחרת איטליה. לורנצו שנולד ברומא, וסבל כילד מהפרעה בקצב הלב הצטרף לאקדמיית הנוער של רומא בגיל 9. הוא ייצג את המועדון במסגרת ליגת האלופות לנוער ולאחר מכן ניתנה לו ההזדמנות לערוך את הבכורה במדי הקבוצה הבוגרת עוד בגיל 18 על ידי המאמן רודי גארסיה, כשנכנס כמחליפו של סליח אוצ'אן בניצחון הליגה 0–1 על צ'זנה ב-22 במרץ 2015. ב-30 ביוני פלגריני חתם על חוזה עם קבוצת ססואולו בעבור סכום המשוער בכ-1.25 מיליון יורו. אחד הסעיפים בחוזה היה אם וכאשר רומא תרצה לקנות בשלב מסוים בחזרה את פלגריני, היא יכולה לעשות זאת בעבור סכום שייאמד בין 8 ל-10 מיליון יורו. את הופעת הבכורה שלו במדי ה"נרו ורדי" ערך ב-8 בנובמבר. חודש לאחר מכן כבש את שערו הראשון בקבוצה בניצחון 0–3 על סמפדוריה. בעונת 2016/17 פלגריני רשם 34 הופעות בכל המסגרות, כבש שמונה פעמים ובישל שבעה. בסוף העונה נקנה פלגריני בחזרה לרומא. ב-30 ביוני 2017 השתמשה רומא במימוש סעיף הרכישה בחזרה בחוזה של פלגריני בעבור סכום של כעשרה מיליון יורו והשחקן חתם לחוזה לחמש שנים. ב-1 בדצמבר הבקיע את שערו הראשון בקבוצה מבישול של המגן השמאלי הסרבי, אלכסנדר קולארוב, בניצחון רומא 1–3 על ספאל. פלגריני ייצג את נבחרת איטליה בגילאים שונים. במרץ 2014 ערך את הופעת הבכורה שלו בנבחרת עד גיל 19 נגד נבחרת גרמניה. כמו כן, בשנה החולפת שיחק בנבחרת עד גיל 20 ולאחר זמן קצר הוקפץ לנבחרת עד גיל 21. את הופעת הבכורה שלו בבוגרים ערך בניצחון הידידות 0–8 על נבחרת סן מרינו בסוף מרץ 2017, לאחר שנכנס במחצית השנייה כמחליף. את הופעת הבכורה הרשמית בהרכב ערך שבועיים לאחר מכן בניצחון הביתי 0–5 על נבחרת ליכטנשטיין במסגרת מוקדמות מונדיאל 2018. ב-5 בספטמבר 2019, פלגריני כבש את שער הבכורה שלו במדים הלאומיים בניצחון החוץ 1–3 על נבחרת ארמניה במסגרת מוקדמות יורו 2020. רומא קונפרנס ליג (1): 2021/22 אליפות אירופה: יורו 2020 שחקן העונה של רומא (1): 2020/21 שחקן העונה של הקונפרנס ליג (1): 2021/22 נבחרת העונה של הקונפרנס ליג (1): 2021/22 מדיה וקבצים בנושא לורנצו פלגריני בוויקישיתוף לורנצו פלגריני, ברשת החברתית אקס (טוויטר) לורנצו פלגריני, ברשת החברתית אינסטגרם לורנצו פלגריני, באתר Transfermarkt לורנצו פלגריני, באתר Soccerway לורנצו פלגריני, באתר BDFutbol לורנצו פלגריני, באתר WorldFootball.net לורנצו פלגריני, באתר National Football Teams לורנצו פלגריני, באתר FootballDatabase.eu לורנצו פלגריני, באתר ESPN הפרופיל של פלגריני באתר הרשמי של רומא רומא מחתימה את פלגריני בחזרה פלגריני הוא שחקן עונת 2020/21 של רומא פלגריני נבחר לשחקן העונה בקונפרנס ליג 2021/22 נבחרת העונה בקונפרנס ליג 2021/22
כריש הכותפת

כריש הכותפת (שם מדעי: Hemiscyllium ocellatum) הוא מין של כריש מהמשפחה כרישי במבוק המצוי בשוניות אלמוגים סביב הימים של צפון אוסטרליה, איי שלמה, גינאה החדשה ואינדונזיה. אורכו של כריש זה עד 70–90 ס"מ עם אורך מרבי של 107 ס"מ וצבעו אפור-צהבהב עם כתמים שחורים לאורך הגוף וכתם גדול מעל הסנפירים הבשרניים שלו, מראה זה מזכיר את הכותפות הצבאיות ומכאן שמו. הראש גדול עם עיניים אפורות וניבים קטנים בקצה השפתיים. הכריש חי בין שוניות האלמוגים הקרובות לחופים ובעתות שפל הוא מצוי גם בין השוניות הרדודות ובריכות הסלעים (אנ') וניחן ביכולת לא שגרתית להלך על הסלעים מחוץ למים וביכולת לעצור את הנשימה מעל כשעה. הכריש מחפש בין האלמוגים טרף קטן כמו סרטנים, צדפות ודגים קטנים. מדיה וקבצים בנושא כריש הכותפת בוויקישיתוף כריש הכותפת, באתר ITIS (באנגלית) כריש הכותפת, באתר NCBI (באנגלית) כריש הכותפת, באתר Animal Diversity Web (באנגלית) כריש הכותפת, בבסיס הנתונים ARKive (באנגלית) כריש הכותפת, באתר FishBase (באנגלית) כריש הכותפת, באתר GBIF (באנגלית) כריש הכותפת באתר הרשימה האדומה של IUCN
הר הקטור

האם התכוונתם ל... אנטארקטיקה הר הקטור (אנטארקטיקה) – ברכס הטרויאני באנטארקטיקה ניו זילנד הר הקטור (ניו זילנד) – בדרום האי הצפוני של ניו זילנד אוסטרליה הר הקטור (קווינסלנד)(148) – הר בקווינסלנד שבאוסטרליה ב-20°35′24″S 148°22′59.88″E﻿ / ﻿20.59000°S 148.3833000°E﻿ / -20.59000; 148.3833000 הר הקטור (קווינסלנד)(149) – הר בקווינסלנד שבאוסטרליה ב-21°16′07″S 149°15′56″E﻿ / ﻿21.268710°S 149.265530°E﻿ / -21.268710; 149.265530 קנדה הר הקטור (אלברטה) – בפרובינציית אלברטה שבקנדה
הר קולומביה (קנדה)

הר קולומביה (באנגלית: Mount Columbia) הוא ההר הגבוה ביותר בפרובינציית אלברטה, וההר ה-11 בגובהו בפרובינציית קולומביה הבריטית שבקנדה. הר קולומביה הוא ההר השני בגובהו בהרי הרוקי הקנדיים (אחרי הר רובסון). גובהו של הר קולומביה 3,747 מטרים, והוא ממוקם על הגבול בין פרובינציית אלברטה ופרובינציית קולומביה הבריטית בקצהו הצפוני של שדה הקרח קולומביה, פסגת ההר מצויה בשטח הפארק הלאומי ג'ספר באלברטה. שמו של ההר ניתן לו בשנת 1898 על ידי ג'יי. נורמן קולי והוא נקרא על שם נהר קולומביה. הנהר בתורו נקרא על שם הספינה האמריקאית קולומביה רדיוויווה שהייתה תחת פיקודו של רוברט גריי, אשר היה הראשון שחקר את מוצא נהר קולומביה בשנת 1792. שמו של ההר אומץ רשמית ב-30 ביוני 1912. הראשון שטיפס על הר קולומביה היה ג'יימס אאוטראם (James Outram), יחד עם מדריך הטיפוס כריסטיאן קאופמן (Christian Kaufmann), בשנת 1902. מדיה וקבצים בנושא הר קולומביה בוויקישיתוף הר קולומביה באתר ממשלת קולומביה הבריטית תיאור ההר באתר peakbagger מידע גאוגרפי והיסטורי מידע למטפסים על ההר באתר summitpost מידע על ההר באתר peakware נתוני מזג אוויר עדכניים להר קולומביה סטטיסטיקת מזג אוויר להר קולומביה וידאו של טיפוס על הר קולומביה הר קולומביה, בביצוע טיפוס על הר קולומביה, סרטון באתר יוטיוב הרי אלברטה לפי גובהם הרי קולומביה הבריטית לפי גובהם מידע גאוגרפי אתר השמות הרשמיים של ממשלת קולומביה הבריטית מידע היסטורי
מיכאל פירון

מיכאל "מייק" פירון (5 באפריל 1923 - 30 ביוני 2008) היה עורך דין ישראלי, מייסד משרד "מ. פירון ושות'". כיהן כיושב ראש דירקטוריון התעשייה האווירית לישראל. פירון למד בבית הספר התיכוני למסחר. ב-1947 סיים לימודי משפטים במסגרת בית הספר המנדטורי למשפטים. במלחמת העצמאות לחם במסגרת "המחלקה הירושלמית" של הפלמ"ח. הוא עבד במשרד עורכי הדין עורכי הדין סלו וולף, ב-1950 הצטרף כשותף זוטר למשרדו של יעקב שמשון שפירא. לאחר מינויו של שפירא ב-1966 לשר המשפטים נהיה לשותף הבכיר במשרד. בשנים 1965–1976 כיהן כיושב ראש מועצת המנהלים של התעשייה האווירית. כמו כן כיהן היושב ראש בנק אוניקו. פירון היה יועץ משפטי ופעיל במפא"י ולאחר מכן במפלגת העבודה. הוא עמד בראש אגודת את"א - אזרחים תומכי אשכול, שסייעה בבחירתו של לוי אשכול לראשות הממשלה, וב-1981 הקים יחד עם שמואל פרנקל את אגודת "אלף - אזרחים למען פרס", לתמיכה בשמעון פרס בהתמודדות הפנימית במפלגת העבודה מול יצחק רבין ולקראת הבחירות לכנסת העשירית. כמו כן, נחשב פירון לאחד התורמים הגדולים למסע הבחירות של אהוד ברק ב-2001. ב-2007 הוענק לו אות יקיר לשכת עורכי הדין. פירון היה אספן בולט של יצירות אמנות ישראלית. ב-1964 הורשע פירון בעבירת תנועה ופציעת נהג אחר ונידון לחודש מאסר בפועל, קנס ושלילת רישיון נהיגה לשנה. פירון היה נשוי בשנית לזהבה. מאשתו הראשונה, אביבה לבית זיבל, היו לו שלושה ילדים. בנו עו"ד צבי פירון מכהן כשותף המנהל במשרד מ. פירון ושתי בנות: עורכת הדין ריבי פירון-אירני ויזמת ההיי-טק רוני רוס. כתבות אודות מיכאל פירון בשבועון "העולם הזה" הדר קנה, נפטר מיכאל פירון - מוותיקי עורכי הדין בישראל, באתר כלכליסט, 30 ביוני 2008 משה מייזליס, אל"ף הגיע לת"ו (הסוף), מעריב, 2 באוקטובר 1981 הדר קנה, נפטר מיכאל פירון - מוותיקי עורכי הדין בישראל, באתר כלכליסט, 30 ביוני 2008 אוסף פירון, סיפור של אספנות ישראלית, טיים אאוט תל אביב מאסר חודש־ ו-2500 ל"י קנס לעו"ד על עבירת תנועה, הצופה, 6 במאי 1964
כרישטיח ארך אף

כרישטיח ארך אף[דרוש מקור] (שם מדעי: Eucrossorhinus dasypogon) הוא מין של כריש ממשפחת הכרישטיחיים שבסדרת הזנבתנאים המצוי בשוניות אלמוגים שלחופי צפון אוסטרליה, גינאה החדשה ודרום-מזרח אסיה הוא ידוע ביכולת הסוואה מעולה. אורכו של הכריש עד 125 ס"מ אך ייתכן שנמצאו פרטים באורך 3.7 מ' משקל ויכול להגיע ל-50 ק"ג והוא בעל גוף גדול בצבע אפור עם כתמים חומים לאורך הגוף ובעל סנפירי גב גדולים כתומים. הכריש מתמחה בהסוואה והוא דומה לקרקעית הים בצורתו וצבעו. הראש שטוח ובעל שלוחות המזכירות אצות לאורך הראש והגוף. הפה עצום ויכול לשאוב כל דג קטן שיחלוף לידו. הכריש מצוי בשוניות ומחכה במארב לטרף כמו דגי גרם, סרטנים, סילוניות ודגי סחוס קטנים יותר. כרישים גדולים יכולים לטרוף גם כרישים אחרים באורך 1 מ'. הם גם לא בוחלים בקניבליות. הטרף נשאב פנימה במהירות היישר אל הקיבה. אם הטרף לא מתקרב אל הכריש הוא משתמש בזנבו כדי להיראות כמו דג קטן, מה שעוזר להפחית את חשש הדגים מהכריש המוסווה. מדיה וקבצים בנושא כרישטיח ארך אף בוויקישיתוף כרישטיח ארך אף, באתר ITIS (באנגלית) כרישטיח ארך אף, באתר NCBI (באנגלית) כרישטיח ארך אף, באתר Animal Diversity Web (באנגלית) כרישטיח ארך אף, בבסיס הנתונים ARKive (באנגלית) כרישטיח ארך אף, באתר FishBase (באנגלית) כרישטיח ארך אף, באתר GBIF (באנגלית) כרישטיח ארך אף באתר הרשימה האדומה של IUCN
הר קולומביה

האם התכוונתם ל... הר קולומביה (קנדה) – הר בהרי הרוקי הקנדיים על הגבול בין פרובינציית אלברטה לבין קולומביה הבריטית שבקנדה הר קולומביה (קולורדו) – הר במדינת קולורדו שבארצות הברית
פגישה עם רוני קובן

פגישה עם רוני קובן היא תוכנית ראיונות תיעודית בהגשת העיתונאי רוני קובן, המשלבת בין מפגש אינטימי לכיתת אמן המארחת מדי שבוע דמויות מתחומים שונים. התוכנית מצולמת בלופט עירוני שעוצב כחלל עבודה. שיטת הראיון של רוני קובן אינו בפורמט הנפוץ אלא יש שימוש בטכניקות דוקומנטריות במטרה לייצר ראיון אותנטי יותר. האורחים עוברים ראיון המשלב בין שיחה אינטימית לסיטואציות דוקומנטריות כגון: נגינה, אלתור מוזיקלי או דרמטי, צפייה משותפת בקטעי וידאו מחייו של האורח, דיאלוג למול קיר גדוש תמונות אישיות וקטעי עיתונות מחיי המרואיין. בתוכנית מתארחות דמויות בתחומים שונים כגון: פוליטיקה, כלכלה, תרבות, תקשורת וספורט. בין המרואיינים בעבר: זאב רווח, איתי אנגל, עידן רייכל, רמי פורטיס, ענת וקסמן, יעקב אחימאיר, אורלי לוי-אבקסיס, גילה אלמגור, יובל סמו, ליא קניג, דניאלה לונדון דקל, איימן סיכסק, ירדנה ארזי, ריקי גל, חנה לסלאו, תם אהרון, שלמה ארצי, אביהו מדינה ואף יהודה בארקן בהופעתו האחרונה לפני מותו. חלק מהראיונות עסקו בנושאים אקטואליים בהתאם לזמן צילום הפרקים. כך למשל עונה 4 הושפעה ממגפת הקורונה בישראל והמחאה נגד ממשלת ישראל ה-35, עונה 7 מהרפורמה המשפטית והמחאה נגדה, ועונה 8 ממלחמת חרבות ברזל. התוכנית הופקה על ידי "ארצה הפקות", נרכשה לשידור על ידי התאגיד כאן ומשודרת בכאן 11. העורך הראשי של התוכנית הוא אמיר בן-דוד. התוכנית זכתה בפרס האקדמיה לטלוויזיה לשנת 2017, בקטגוריית תוכנית ראיונות, כשהיא מנצחת, בין היתר את התוכניות של קובי מידן ורפי רשף. התוכנית זכתה בקטגוריית האירוח והראיונות גם בפרסי האקדמיה לטלוויזיה לשנת 2018, בפרסי האקדמיה לטלוויזיה לשנת 2019, בפרסי האקדמיה לטלוויזיה לשנת 2020, פרסי האקדמיה לטלוויזיה לשנת 2021, פרסי האקדמיה לטלוויזיה לשנת 2022, פרסי האקדמיה לטלוויזיה לשנת 2023. אתר האינטרנט הרשמי של פגישה עם רוני קובן "פגישה עם רוני קובן", במסד הנתונים הקולנועיים IMDb (באנגלית) "פגישה עם רוני קובן", באתר אידיבי "פגישה עם רוני קובן", במיזם "אישים" לתיעוד היצירה הישראלית סתיו זיו, כיתת אמן עם רוני קובן, בבלוג אתר תאגיד השידור הישראלי, 15 בנובמבר 2017 (מאורכב מהמקור (הקישור אינו פעיל))
הר הקטור (ניו זילנד)

הר הקטור (באנגלית: Mount Hector) הוא אחת הפסגות הגבוהות ביותר ברכס טארארואה, בחלקו הדרומי של האי הצפוני של ניו זילנד. גובהו של ההר 1,529 מטרים( 5,016 רגל). ההר נקרא על שם החוקר והמגלה ג'יימס הקטור, אשר היה חוקר מוביל בחקר ניו זילנד במהלך המאה ה-19. בהר ממוקמת אנדרטה - צלב עשוי עץ לזכר מטפסי ההרים הניו זילנדים שנפלו במלחמת העולם השנייה. שמו בשפה המאורית של ההר הוא Pukemoumou, או "גבעת השממה". רכס טארארואה באתר האנציקלופדיה הגאוגרפית של ניו זילנד אנדרטת הר הקטור באתר היסטוריית ניו זילנד הר הקטור באתר peakbagging הר הקטור באתר tracks תחזית מזג אוויר עדכנית עבור הר הקטור תחזית מזג אוויר עדכנית עבור הר הקטור סטטיסטיקות מזג אוויר עבור הר הקטור אתר האנציקלופדיה הגאוגרפית של ניו זילנד אנדרטת הר הקטור
כרישטיחיים

כרישטיחיים[דרוש מקור] או זנבתניים (שם מדעי: Orectolobidae) היא משפחה של דגי סחוס מסדרת הזנבתנאים החיים בימים טרופיים רדודים. הכרישים חיים בנקודות המפגש של האוקיינוס ההודי והאוקיינוס השקט וכן במזרח האוקיינוס השקט. הם שוכנים במים רדודים בעיקר סביב שוניות אלמוגים וצורתם מוסווית ביותר. אורכם יכול להגיע לשלושה מטרים וגופם צהוב עד אפור ומנומר בכתמים חומים וסביב גופם שלוחות דמויות אצות. פיהם גדול ביותר ויכול לשאוב כל יצור קטן במהירות לקיבה. הם אורבים לטרף בין השוניות והסלעים ומחכים לדגים קטנים יותר וליצורי ים נוספים הנבלעים במהירות. סוג ומין יחיד כרישטיח ארך אף (Eucrossorhinus dasypogon) סוג כרישטיח (Orectolobus) מין Orectolobus floridus Orectolobus halei Orectolobus hutchinsi Orectolobus japonicus Orectolobus leptolineatus כרישטיח מנומר (Orectolobus maculatus) Orectolobus ornatus Orectolobus parvimaculatus Orectolobus reticulatus Orectolobus wardi סוג ומין יחיד כרישטיח קובלר (Sutorectus tentaculatus) Eometlaouia - נכחד מדיה וקבצים בנושא כרישטיחיים בוויקישיתוף כרישטיחיים, באתר ITIS (באנגלית) כרישטיחיים, באתר NCBI (באנגלית) כרישטיחיים, באתר Animal Diversity Web (באנגלית) כרישטיחיים, באתר האנציקלופדיה של החיים (באנגלית) כרישטיחיים, באתר GBIF (באנגלית) אנציקלופדיית החי והצומח של ארץ ישראל, כרך 4 – "החי במים", בעריכת לב פישלזון, הוצאת משרד הביטחון , עמ' 130
מיכאילוב

מיכאילוב (ברוסית: Миха́йлов) היא עיר והבירה של מחוז המשנה מיכאילוב במחוז ריאזאן שברוסיה. היא ממוקמת על נהר פרוניה, יובל של נהר אוקה, 68 ק"מ דרומית לריאזאן, הבירה המחוזית. העיר הוזכרה לראשונה בשנת 1546 יחד עם ערים מבוצרות אחרות בפריפריה של הדוכסות הגדולה של מוסקבה. היא הייתה מיושבת על ידי רובאים, יצרני תותחים ונגרים, שיצרו סלובודות בסביבות העיר. ב-1618, במהלך מלחמת רוסיה-פולין, עמדה מיכאילוב במצור של עשרה ימים על ידי הצבא הפולני. בשנת 1708, העיר הפכה לחלק מפלך מוסקבה של האימפריה הרוסית, ולאחר מכן חלק מפלך ריאזאן. במסגרת חלוקות המשנה של רוסיה, משמשת מיכאילוב כבירת מחוז משנה מיכאילוב. בחלוקת המשנה, מיכאילוב, יחד עם שישה יישובים כפריים, מסווגת כעיר ברמת חשיבות של מחוז משנה. מדיה וקבצים בנושא מיכאילוב בוויקישיתוף אתר האינטרנט הרשמי של מיכאילוב (ברוסית) התיישבויות קטנות הפטורות ממס שהיו נהוגות ברחבי רוסיה ההיסטורית עד המאה ה-18 ערך זה הוא קצרמר בנושא יישובים ברוסיה. אתם מוזמנים לתרום לוויקיפדיה ולהרחיב אותו.